เรื่องเล่าของสาวรับใช้ (ละครชุดทางโทรทัศน์)

เรื่องเล่าของสาวรับใช้ () เป็นภาพยนตร์ชุดทางโทรทัศน์ของประเทศสหรัฐอเมริกา สร้างสรรค์โดย บรูซ มิลเลอร์ ดัดแปลงจากนวนิยายปี 1985 เรื่อง เรื่องเล่าของสาวรับใช้ เขียนโดย มาร์กาเร็ต แอ็ตวูด นักเขียนชาวแคนาดา ออกฉายทางบริการสตรีมมิง Hulu ซีซั่นแรกมีทั้งหมด 10 ตอน สามตอนแรกออกฉายเมื่อ 26 เมษายน 2017 ส่วนอีกเจ็ดตอนทยอยออกฉายรายสัปดาห์ ได้รับการอนุมัติให้ผลิตต่อเป็นซีซั่นที่ 2 โดยมีกำหนดออกฉายปี 2018

ซีรีส์นี้ได้รับคำวิจารณ์ในทางบวกอย่างล้นหลาม ได้รับการเสนอชื่อเข้าชิงรางวัล Primetime Emmy 13 รายการ และคว้ารางวัลมาได้ 8 รายการ รวมถึงซีรีส์ดราม่ายอดเยี่ยมด้วย ถือเป็นซีรีส์ที่ออกฉายทางบริการสตรีมมิงเรื่องแรกที่ได้รับรางวัลเอมมีสาขาซีรีส์ยอดเยี่ยม
หมวดหมู่:ภาพยนตร์ชุดทางโทรทัศน์อเมริกัน